open-index/open-wikipedia-markdown huggingface dataset:
Led Zeppelin (album)

***Led Zeppelin*** er debutalbumet til det engelske rockebandet Led Zeppelin. Albumet ble spilt inn i oktober 1968 i Olympic Studios og ble utgitt av Atlantic Records 12. januar 1969. *Led Zeppelin* er regnet som en av de mest imponerende og viktigste debutalbumene i rockens historie og la videre grunnlag for en helt ny sjanger innen rock. Albumet er en blanding av blues og hardrock med viktige bidrag fra samtlige fire bandmedlemmer. 

Jimmy Page hadde det klart for seg fra starten av hvordan musikken deres skulle låte. Det skulle være en blanding av hard rock med innslag av akustisk folkemusikk, eller «light and shade» som han senere kalte det. Dette albumet blir ofte kreditert for å være en av tidenes første hardrock album, samtidig som det også blir regnet som et av tidenes beste blues-rock-album. I 2003 kom *Led Zeppelin* på 29.-plass på musikkmagasinet *[[Rolling Stone]]*s liste over «Tidenes 500 beste album».

Motivet på coveret er en lett modifisert utgave av et kjent bilde av luftskipet (zeppelineren) Hindenburg da det forulykket 6. mai 1937.
## Sporliste
#«Good Times Bad Times» (Bonham/Jones/Page) – 2:46
#«Babe I'm Gonna Leave You» (Bredon/Page/Plant) – 6:41
#«You Shook Me» (Dixon/Lenoir) – 6:28
#«Dazed and Confused» (Page) – 6:26
#«Your Time Is Gonna Come» (Jones/Page) – 4:34
#«Black Mountain Side» (Page) – 2:14
#«Communication Breakdown» (Bonham/Jones/Page) – 2:27
#«I Can't Quit You Baby» (Dixon) – 4:42
#«How Many More Times» (Bonham/Jones/Page) – 8:28

Robert Plant bidro med låtskriving, men fordi en tidligere kontrakt ikke hadde utgått, kunne han ikke krediteres som låtskriver.

## Personell
*Robert Plant&nbsp;– vokal, munnspill
*Jimmy Page&nbsp;– akustisk gitar, elektrisk gitar, pedal steelgitar,bakgrunnsvokal
*John Paul Jones&nbsp;– bass, orgel, keyboard, bakgrunnsvokal
*John Bonham&nbsp;– trommer, perkusjon, bakgrunnsvokal

## Litteratur
*

## Referanser

## Eksterne lenker
* 
*
Sigval Bergesen d.e.

:*«Sigval Bergesen» omdirigeres hit, se også [[Sigval Bergesen d.y.]]


*'Berge Sigval Nathanael Bergesen*' (født [[3. april]] [[1863]] i [[Farsund]] i [[Vest-Agder]], død [[4. desember]] [[1956]]) var en norsk [[reder]] og [[stortingsrepresentant]] for [[Høyre]]. 

Han startet i 1887 rederi i [[Stavanger]]. Flåten hans vokste til å bli byens største. Han var stortingsrepresentant i perioden 1903–1909, og gjennom 20 år var han en ivrig forkjemper for [[Sørlandsbanen]]. 

Han var formann og medlem i en lang rekke styrer, representantskap og komitéer. Blant annet var han styreformann for [[Den Norske Amerikalinje]] 1929–1939. I 1922 gav han [[klokkespill]] til [[Domkirken i Stavanger]]. 

Bergesen var sønn av [[Ole Bergesen (1832–1899)]] og far til [[Sigval Bergesen d.y.]]  Bergesen var elev ved [[Stavanger katedralskole|Kongsgaard skole i Stavanger]]. 

Bergesen ble utnevnt til ridder av første klasse av [[St. Olavs Orden]]. Han ble også tildelt [[7. juni-medaljen]]. En statue av Sigvald Bergesen, laget av kunstneren [[Ottar Espeland]], er plassert ved [[Stavanger stasjon|jernbanestasjonen i Stavanger]]. Bergesen fikk selv være med på avdukningen 7. juni 1953. Statuen er finansiert med innsamlede midler. Plasseringen ved endestasjonen til [[Sørlandsbanen]] var en takk for innsatsen med å få laget banen. I [[Stavanger]] er Sigval Bergesen d.e. hedret med *Consul Sigval Bergesens vei* ved [[Hillevågsvatnet]] i [[Hillevåg]] bydel.

==Rederiets skip==

*Ukomplett''

## Referanser




## Eksterne lenker
* 
*
Minnesota Timberwolves

**Minnesota Timberwolves** (også kalt **T-Wolves** eller **Wolves**) er et amerikansk basketballag som spiller i ligaen NBA. Laget holder til i Minneapolis i Minnesota. De spiller i Northwest Division i Vestkonferansen i National Basketball Association (NBA). Laget ble opprettet i 1989 og er eid av Glen Taylor. Timberwolves spilte deres hjemmekamper mellom Metrodome og Met Center under innvielses årene, før de flyttet til Target Center i 1990.

Som mange ekspansjonslag slet Timberwolves i deres tidlige år, men etter å ha anskaffet Kevin Garnett i 1995 NBA draft så klarte laget å komme til sluttspillet åtte ganger på rad fra 1997 til 2004. Til tross for at de ble slått ut i første runde i sine syv første forsøk, vant Timberwolves sin første divisjontittel i 2004 og avanserte til Vestkonferanse finalen. Garnett ble også kåret til NBA Most Valuable Player for denne sesongen. Laget har vært i gjenoppbygging modus det siste tiåret etter de ikke nådde sluttspillet i 2005. Daværende spiller Kevin Garnett ble frustrert og etter å ha rådgitt seg Timberwolves daværende trener Kevin McHale, bestemte seg for å gå til Boston Celtics for å oppnå suksess i 2007. Etter åtte år har Garnett returnert til Timberwolves med håp om å hjelpe de yngre spillerne. 

## Spillerstall

*Sist oppdatert 16. januar 2015*
## Eksterne lenker
*
Portland Trail Blazers

**Portland Trail Blazers** er et amerikansk basketballag som spiller i ligaen NBA. Laget holder til i Portland i Oregon og spiller hjemmekampene i Moda Center

## Spillerstall

*Sist oppdatert 16. januar 2015*

## Hall of Fame
De følgende fem personene har hatt tilknytning til klubben, og er innvalgt i Naismith Memorial Basketball Hall of Fame:
*Clyde Drexler
*Dražen Petrović
*Scottie Pippen
*William T. «Bill» Walton
*Leonard R. «Lenny» Wilkens

## Eksterne lenker
*
Torpedo (TV-serie)

***Torpedo*** er en norsk thrillerserie som gikk på TV 2 i 2007. Serien handler om en anerkjent torpedo i Oslo som havner i store problemer når et innkrevningsoppdrag går alvorlig galt. Hovedrollen ble spilt av Jørgen Langhelle. Regi var ved Trygve Allister Diesen. Serien gikk på søndagskvelder

Serien hadde et seersnitt på  og en gjennomsnittlig markedandel på 36,7 %. Premieren ble sett av 626 000.

## Handling

Terje (Jørgen Langhelle) er en tidligere soldat i Forsvarets spesialkommando (FSK) som nå er kjent som Oslos beste og mest diskré torpedo. Han har et rykte som gjør at han sjelden behøver å ty til voldelige metoder, og har gode kontakter på begge sider av loven. Og derfor får han stadig nye oppdrag, også i finanskretser. En ren rutinejobb utvikler seg til et sant helvete for han fordi han sender den mindre stabile kompisen Sebastian (Aksel Hennie) for å hente det siste lille avdraget på en jobb han egentlig tror er over. 

Handlingen strekker seg over fire dager. 

## Om serien
Serien hadde et budsjett på 20 millioner kroner. Den fikk sju millioner kroner i støtte fra Norsk Filmfond og et tilsvarende beløp fra TV 2. De de øvrige seks millionene skulle komme fra forhåndssalg til de nordiske land og Tyskland. Trygve Allister Diesen har jobbet til og fra med manuset til «Torpedo» i nesten ti år.

## I rollene og om personene
*Jørgen Langhelle trente i månedsvis for å bygge seg opp til hovedrollen som Terje, en rolle som ble skrevet for ham. 
*Aksel Hennie spiller Sebastian, Terjes morsomme, men langt mer ustabile kollega. Dette var hans første store TV-rolle.
*Dejan Cukic spiller Cedomir, mannen som skal ha pengene.
*Rebekka Karijord spiller rollen som Sissel, torpedoens kone.
*Gard Eidsvold spiller rollen som Atle, vestkantmannen som tvinges til å gå langt for å gjøre opp sin pokergjeld.

Mindre roller spilles av Lisa Werlinder, Kyrre Haugen Sydness, Morten Faldaas, Maria Schwartz Dal, Anneke von der Lippe og Sven Nordin. 

## Referanser
Saint George (Barbados)

**Saint George** er et *parish* (distrikt, «prestegjeld») sentralt i sørenden av Barbados. 

## Eksterne lenker
*
Svømming under Sommer-OL 1896

**Svømming under Sommer-OL 1896** ble arrangert 11. april 1896 i Pireus.

Det ble arrangert fire svømmekonkurranser og det var nitten mannlige svømmere fra fire nasjoner, Hellas (15 deltakere), Østerrike (2), Ungarn (1) og USA (1) som deltok. Det var kun de som seiret som fikk medalje, de fikk sølvmedalje. Det er først i ettertid at Den internasjonale olympiske komité (IOK) har besluttet at medaljer føres for de tre første plassene.
  
## Medaljefordeling

## Resultater
### 100 meter fri

### 500 meter fri

### 1200 meter fri

### 100 meter fri for sjømenn

## Eksterne lenker
* Swimming at the 1896 Summer Olympics hos olympedia.org
Blohm & Voss BV 40

**Blohm & Voss BV 40** var et tysk glidefly utviklet under andre verdenskrig av Blohm & Voss. Flyet skulle fungere som et jagerfly og hovedformålet var å angripe allierte bombeflyformasjoner. Det fløy første gang i mai 1944.

Flyet var svært smalt og derfor vanskelig å treffe. Det hadde en relativt tungt pansret cockpit og var bestykket med to MK 108-kanoner med en begrenset mengde ammunisjon. Tanken var at flyet skulle dras opp i høyden for så å slippes løs. Deretter skulle flyet stupe ned mot bombeflyene, fyre av våpnene for så å fortsette i glideflukt til landingsstedet. En annen ide var å taue en bombe i en kabel etter flyet. Flere prototyper ble produsert, men prosjektet ble kansellert før slutten av krigen.

## Litteratur
* Green, William and Swanborough, Gordon. *The Complete Book of Fighters*. New York:Smithmark, 1994. .

## Eksterne lenker
* BV 40
Oklahoma City Thunder

**Oklahoma City Thunder** er et amerikansk basketballag, stiftet i 1967, som spiller i ligaen NBA. Laget holder til i Oklahoma City i Oklahoma, og spiller hjemmekampene i Chesapeake Energy Arena. Frem til 2008 het klubben Seattle SuperSonics. Klubben blir for øyeblikket sett på som en av de beste i verden, og kom i 2012 helt til finalen i NBA-playoffs, men tapte der mot Miami Heat. Oklahoma City Thunders direktør heter Sam Presti, mens det er Scott Brooks som trener klubben.

## Seattle SuperSonics
Oklahoma City Thunders forgjenger, Seattle SuperSonics ble stiftet i 1967. Klubbens høydepunkt kom da de vant NBA-sluttspillet i 1979. I tillegg til dette hadde de to opptredener i NBA-finals som endte med tap. I 2007 ble SuperSonics solgt til en gruppe investorer fra Oklahoma City for $300 millioner, noe som førte til at klubben ble flyttet foran 2008/09-sesongen. Eierne gikk med på å etterlate navn, logo og farger til et eventuelt fremtidig nytt lag i Seattle, mens eiendeler som spillere, trofeer og championship-bannere ble med til Oklahoma City. 

3. september 2008 ble navn, farger og logo til den nye klubben, Oklahoma City Thunder presentert.

## Oklahoma City Thunder
### 2008/09
Det startet dårlig for OKC den første sesongen. Etter kun 3 seire på de første 32 kampene var laget på vei mot den dårligste vinn/tap-prosenten i ligaens historie. Heldigvis for dem klarte de å vinne 20 av de siste 50 kampene, noe som gjorde at de endte sesongen på 23 seire og 59 tap, noe som var tre seire mer enn de hadde den siste sesongen i Seattle. Mye av æren for den gode sesongavslutningen ble gitt til ansettelsen av den nye hovedtreneren Scott Brooks

### 2009/10
Sommeren 2009 draftet Oklahoma City Thunder James Harden og Serge Ibaka i den årlige NBA-draften. Disse to unge spillerne skulle vise seg å passe godt inn sammen med Kevin Durant, Russell Westbrook og Jeff Green, tre andre gode unge spillere som allerede var i klubben. Denne gjengen var sterkt delaktig da klubben til slutt endte regular season med 50 seire og 32 tap, noe som betydde en økning i 27 seire fra sesongen før. Dette førte også til at de nådde playoffs for første gang i klubbens historie, som åttende og siste lag i Western Conference. Laget superstjerne Kevin Durant endte også sesongen som ligaens yngste toppscorer noen sinne, og fikk med dette sitt virkelige gjennombrudd. 

I sluttspillet møtte Thunder regjerende mester Los Angeles Lakers i første runde. Mange trudde Lakers ville leke seg gjennom og vinne 4-0 i best-av-syv-serien, men Thunder ga god motstand, og fikk med seg to seire. Pau Gasol avgjorde serien i kamp 6, med et skudd i aller siste sekund av kampen.

## Spillerstall

*Sist oppdatert 16. januar 2015*

## Hall of Fame
De følgende fire personene har hatt tilknytning til klubben, og er innvalgt i Naismith Memorial Basketball Hall of Fame:
*Patrick A. Ewing
*Dennis Johnson
*David O. Thompson
*Leonard R. «Lenny» Wilkens
*Gary Payton

## Eksterne lenker
*
Gutta Boys

***Gutta Boys*** var en norsk barne- og ungdomsserie på syv episoder som gikk på NRK1 våren 2006. Den ble produsert for NRK av Monster Film AS, og TV-serien ble som første norske serie Emmy-nominert i 2006 (sammen med *[[Den lille redningsskøyta Elias]]*, som også ble nominert i samme kategori samme år). Serien var basert på en serie lettlestbøker av Axel Hellstenius.

Serien hadde premiere på NRK den 4. mars 2006, mens siste episode ble sendt 15. april samme år. *Gutta Boys* ble kåret til beste barne- eller ungdomsprogram under Gullruten 2007.

## Om serien
Arne, Bjørn Tore (Bønna), Petter og Eivind er i tolvårsalderen og befinner seg i overgangen mellom barn og ungdom. De tester grensene for rett og galt, vennskap og lojalitet.

## I rollene
* Jonas Olsen (Arne)
* Bjørn Skalpe Bjørnli (Bønna)
* Sondre Vegheim (Petter)
* Olav Endresen Haukeli (Eivind) 
* Marie Haagenrud (Mette)
* Anita Høyer Wester (Hilde)
* Machilla Kolltveit Tambwe (Faisa)
* Anna Bache-Wiig (Arnes mor) 
* Thorbjørn Harr (Arnes far) 
* Henrik Mestad (Nils Jacob) 
* Kåre Conradi (Bønnas far)

### Bak serien
* Regi: Arild Andresen
* Manus: Axel Hellstenius

## Referanser


## Eksterne lenker
* 
* 
* Ingen norsk Emmy-pris (Aftenposten, 2006)
Bryting under Sommer-OL 1896

**Bryting under Sommer-OL 1896** ble arrangert 10. og 11. april 1896 på Panathenske stadion i Athen. 

Det var fem utøvere fra fire nasjoner som gjorde opp om den første olympiske mestertittelen i bryting.

## Medaljefordeling

*Utøverne har blitt godskrevet medaljene i ettertid av Den internasjonale olympiske komité. Under de første olympiske lekene fikk vinneren sølvmedalje.

## Resultater

Olympiamesteren Schumann var lettest og kortest av deltakerne i brytekonkurransen med sine 1,63 m.

;Fotnoter

## Referanser


## Eksterne lenker
* Wrestling at the 1896 Summer Olympics hos olympedia.org
* Resultater og profilside  hos sports-reference.com
Bryn kirke

**Bryn kirke** er en langkirke fra 1861 på Rykkinn i Bærum kommune i Akershus fylke.

Byggverket er i tegl og har 400 plasser. Arkitekt P.H. Holtermann ble bedt om å planlegge en enkel og billig kirke. Ved kirken ligger Bryn kirkegård. Kirken er veikirke og sognekirke for Bryn menighet.

## Historikk
Kirken var ferdigbygget i 1861 og ble åpnet med stor seremoni 28. juni 1861. Gunder Kristensen Krydsby fra Lommedalen fraktet de to kirkeklokkene fra Kristiania med hest og vogn.

*Ringeriges Ugeblad* (nå Ringerikes Blad) skrev: «Alledere tidlig paa Morgenen saaes store Skarer ad alle Veie at begive sig til Kirken. Omtrent 800 Adgangstegn vare uddelte. Kl 9½ aapnedes Kirken, hvorved de, som havde Adgangstegn kom ind og indtog sine Pladse. Kl 10 avgik Processionen fra Gaarden Bryn. Den bestod af Provstiest Præster, 10 i Tallet. Bygdens nye og særdeles vakre Kirke blev indviet.»

Noe av inventaret ble kjøpt nytt, noe ble mottatt som gaver og noe ble overført fra den mye eldre kirken Tanum kirke. Utsmykkingen av koret i kirken ble utført av Emanuel Vigeland, som var bror til den  mer berømte Gustav Vigeland.

Kirken ble restaurert i 1959-60 ved arkitekt Finn Bryn. I 2007-2008 ble kirkespiret reparert, og det ble da funnet en gammel skriftrull i bjelkelaget, som fortalte hvor kirkens grunnstein var lagt, hvem som hadde deltatt i byggingen av kirken og hvem som hadde bekostet arbeidet.

Den 70 mål store kirkegården er planlagt utvidet med 60 mål og gravearbeidene er igang. Gravingen avdekket en rekke arkeologiske funn fra eldre jernalder fra 500 år f. Kr. og frem til middelalderen, bl. a. to automatisk fredede kulturminner bestående av graver og bosettingsspor fra jernalderen.

## 150-årsjubileet

I jubileumsåret 2011 vil det bli arrangert konserter, utstillinger og jubileumsgudstjeneste i kirken. Jubileumsskrift redigeres av Bjørn Sandvik.

## Referanser


## Litteratur
* T. J. Bakken: *Bryn kirke 1861 – 1961*. Forlaget Land og Kirke 1961.
* 

## Eksterne lenker
* Bryn menighets hjemmeside
* 
* Bryn kirke i «Norges kirker»
*
Teatergata (Oslo)

:::*Se [[Teatergata|pekerside]] for flere forekomster av Teatergata.*

**Teatergata** (1-9, 2-10) er ei sentrumsgate i Oslo. Gata går fra Akersgata til C.J. Hambros plass.

## Litteratur
* 

## Eksterne lenker
*
Owen Arthur

**Owen Seymour Arthur** (født 17. oktober 1949 på Barbados, død 27. juli 2020 i Bridgetown på Barbados) var statsminister på Barbados fra 1994 til 2008. Han var leder for Barbados' arbeiderparti.

## Referanser
Sergej Ivanov

:*For den russiske landeveissyklisten, se [[Sergej Ivanov (syklist)]].*

**Sergej Borisovitsj Ivanov** (russisk: Сергей Борисович Иванов; , født 31. januar 1953 i Leningrad) er en russisk etterretningsoffiser og politiker. Han har blant annet vært første visestatsminister og forsvarsminister i Russland.

Ivanov snakker engelsk og svensk. Han er gift og har to sønner.

## Oppvekst

Sergej Ivanov ble født 31. januar 1953 i daværende Leningrad (St. Petersburg), faren døde da Sergej var spedbarn og gutten vokste opp sammen med moren som var ingeniør, i en såkalt *Kommunalka* som er en fellesleilighet hvor flere familier deler kjøkken og bad.

Ivanov fullførte i 1975  utdannelsen som oversetter ved filologisk fakultet på Statsuniversitetet i Leningrad med hovedfag i engelsk og svensk. I løpet av studietiden hadde han en periode som utvekslingsstudent ved *[[Ealing Art College]]* i London hvor han studerte engelsk, og han har uttalt at det var fascinasjonen for musikken til grupper som The Beatles, Pink Floyd og Led Zeppelin som fikk ham til å studere engelsk.

## Karriere
Sergjev Ivanov fortsatte på skolen til KGB sitt første direktorat (utenriksetterretning) i Minsk hvor han fikk undervisning i kontraspionasje og jus. Etter å ha fullført disse kursene ble han i 1976 overført til KGBs avdeling i Leningrad hvor han ble venn og kollega med Vladimir Putin.

Sent på 1970-tallet ble Ivanov overført til utenriksetterretningen, det er lite informasjon fra denne perioden, men han skal hatt poster i Afrika og Europa. I 1981 fullførte han et høyere KGB studie.

Fra november 1984 til august 1990 var Ivanov stasjonert ved den sovjetiske ambassaden i Helsingfors. Etter Helsingfors var Ivanov stasjonert en kort periode i Nairobi (Kenya).

Etter Sovjetunionens fall høsten 1991 ble KGB omorganisert og utenriksetterretningen ble overført til en ny organisasjon – SVR. Sergei Ivanov jobbet seg gjennom gradene i SVR, på midten av 1990-tallet var han en av de yngste generalene i organisasjonen og i 1998 ble han utnevnt til visedirektør for Europa-avdelingen.

Da Vladimir Putin ble leder av FSB (den russiske etterfølgeren til KGB) i 1998 utnevnte han Sergej Ivanov til visedirektør i FSB med ansvar for avdelingen for analyse, prognoser og strategisk planlegging. Den 15. november 1999 utnevnte president Boris Jeltsin han til sekretær for det nasjonale tryggingsrådet. 28. mars 2001 ble han utnevnt til forsvarsminister, 14. november 2005 ble han en av flere visestatsministre, og 15. februar 2007 ble han utnevnt til første visestatsminister. President Putin sa da at Ivanov ville få for stort ansvar som første visestatsminister til å kunne skjøtte jobben som forsvarsminister, og han forlot stillingen som forsvarsminister. Han ble etterfulgt som forsvarsminister av Anatolij Serdjukov.

## Referanser


## Eksterne lenker
* 
* Profile: Sergei Ivanov – fra Pravda
* Männen som kan efterträda Putin – fra Aftonbladet
* Sergei, Beatles fan, eyes Putin’s throne  – fra The Times
Store lendemuskel

**Store lendemuskel** (*musculus psoas major*) er en muskel hos mange virveldyr og hos mennesker. 

Den ligger foran bakre ende av 12. ribbe og prosessene ut på sidene av virvlene i korsryggen og på siden av de samme ryggvirvlene. Muskelen går forover langs kanten av det lille bekken, foran fremre kant av bekkenbenet, like foran hoftekula, og fester seg på lårbenet femur ved den nedre/mindre trokanter. Muskelen er en av hovedmusklene til å bøye i hofteleddet. 

Denne muskelen danner indrefileten og er en av de møreste musklene på slakt. Det er derfor det dyreste kjøttet.
Daniela Hantuchová

**Daniela Hantuchová** (født 1983) er en slovakisk kvinnelig profesjonell tennisspiller.

## Grand slam titler
*  **[[Wimbledon (tennis)|Wimbledon]]:**
** Mixed double 2001 (sammen med Leos Friedl)
*  **[[Australian Open]]
** Mixed double [[Australian Open 2002|2002]] (sammen med [[Kevin Ullyett]])
*  **French Open:**
** Mixed double [[French Open 2005|2005]] (sammen med [[Fabrice Santoro]])
*  **US Open:'''
** Mixed double 2005 (sammen med Mahesh Bhupathi)

## Referanser


## Eksterne lenker
* 
*
Visittkort

**Visittkort** er internasjonalt et kort som inneholder en persons navn eller visuelle kjennetegn.

Visittkort ble brukt når man gikk på visitt, og de man ikke skulle besøke ikke var hjemme, hushjelpen, eller annen person tok da i mot kortet, så kunne man hvem som var der. Det ble også mottatt hvis huseier var utilpass eller ikke tok i mot besøk.

Et internasjonalt visittkort skal ikke inneholde adresse, telefonnummer o.l.

På engelsk heter det *calling card* eller *visiting card*. På norsk bruker man *visittkort* om det engelskmenn kaller *business card*.

Standard størrelse for en visittkort i Norge er 90x55mm.

## Norge

I dagens Norge blir betegnelsen visittkort mest brukt om kort med adresse og annen kontaktinformasjon. Et visittkort inneholder vanligvis giverens navn, firmatilknytning (ofte med logo) og kontaktinformasjon som adresse, telefonnummer. e-postadresse og hjemmeside. Ikke uvanlig har det også et portrett.

## Se også
* vCard, elektronisk visittkort
* Carte de visite
Pain

**Pain** er et industrielt metal-band fra Sverige. Bandet startet som et hobbyprosjekt av frontmann Peter Tägtgren, som ønsket å slå sammen metall med techno. Tägtgren, som også er vokalisten til Hypocrisy og produsenten i sitt eget *The Abyss*-studio, er det eneste faste medlemmet. Pain debuterte i 1996, og har siden det gitt ut tre nye album og en DVD. I februar 2006 rapporterte blabbermouth.net at Pain var signert med Roadrunner Records.

## Diskografi
### Album
* *[[Pain (album)|Pain]]* – (1997)
* *[[Rebirth (Pain)|Rebirth]]* – (2000)
* *[[Nothing Remains The Same ]]* – (2002)
* *[[Dancing With The Dead]]* – (2005)
* *[[Psalms Of Extinction]]* – (2007)
* *[[Cynic Paradise]]* – (2008)

### DVD-er
* *[[Live Is Overrated]]* – (2006)

## Medlemmer
### Nåværende medlemmer
* *[[Peter Tägtgren]]* – Vokal, alle instrumenter (1996&ndash;) Michael Bohlin-gitar

### Tidligere medlemmer
* *[[Michael Bohlin]]* – Gitar (Live)
* *[[Mathias Kamijo]]* – Gitar (Live)
* *[[Andrea Odendahl]]* – Gitar (Live)
* *[[Johan Husgafvel]]* – Bass (Live)
* *[[Saroth]]* (Yngve Liljebäck) – Bass (Live)
* *[[Alla Fedynitch]]* – Bass (Live)
* *[[Horgh]]* (Reidar Horghagen) – Trommer (Live)
* *[[David Wallin]]* – Trommer (Live)

## Eksterne lenker
* 
*
Ditlef Eckhoff

**Ditlef «Diffen» Eckhoff** (født 21. juni 1942 i Stokke) er en norsk jazzmusiker (trompet) kjent fra en rekke innspillinger og sentral i Oslos jazzmiljø.

Eckhoff ledet egne besetninger, vant NM i jazz (1958), startet Tønsberg jazzklubb (1958) og ble 1. leder i Tønsberg Society of Jazz & Poetry (1967). I tiden fra 1959 (Oslo) spilte han med Einar Iversen (1959), Kristian Bergheim (1959), Arild Wikstrøm, Egil Kapstad og Egil Johansen. Han studerte pedagogikk og trompet ved Norges musikkhøgskole (1969–74) og medvirket i Universitetets storband hvor han var leder 1974-1976).  Eckhoff spilte med internasjonale storheter som Phil Woods/George Russell (1967), Dizzy Gillespie (Kongsberg Jazzfestival, 1971),  Red Mitchell/Kenny Drew (NRK Radio, 1973), Dexter Gordon (Vossajazz 1975), og Horace Parlan (1980/83).

Den senere tid har han ledet egen kvintett og flyttet til Nice i Frankrike.

## Utgivelser
* *Live fra [[Jazz Alive]]* (1980) med Knut Riisnæs saksofon, Ole Jacob Hansen trommer, Eivin Sannes piano og Kaj Hartvigsen bass.
* *Impressions of [[Antibes]]* live fra bl.a. Cosmopolite med Eric Reed (Gemini Records, 1997).
* *Pastor'n & Diffen* (Hi-Di, 1998) med Einar Iversen piano, Odd André Elveland saksofon, Mats Eilertsen bass og Ole Jacob Hansen trommer.
* *Merry Christmas* (1999).  Med Jan Erik Kongshaug gitar og Sture Janson/Harald Johnsen bass (istedenfor Elveland og Eilertsen)
* *Jazz au bord de mer* (2007).  Med Jan Berger gitar og Eddy Gaulein-Stef bass.

## Eksterne lenker
* Biografi i Jazzbasen
* Diskografi i Jazzbasen
Vardåsen kirke

**Vardåsen kirke** er kombinert arbeidskirke og barnehage på Borgen i Asker kommune. Kirken ble innviet i mars 2004 og var tegnet av arkitekt Terje Grønmo. Kirken tilhører Asker prosti i Oslo bispedømme.  

Fasaden er i lys teglstein. Innvendig er veggene i kirkerommet i betong, med interiørdetaljer i lys ask. 

Kirken ble tildelt utmerkelsen Betongtavlen i 2004. Dette er en pris som deles ut av Norsk Betongforening i samarbeid med Norske arkitekters landsforbund til bygg der materialet betong er benyttet på en «miljømessig, estetisk og fremragende måte». 

## Referanser


## Eksterne lenker
* Vardåsen menighet på kirken.no
* «Vardåsen kirke» på kirken.no
*
Asker kirke

**Asker kirke** er en langkirke fra 1879 i Asker kommune. Kirken er prostikirke i Asker prosti. 

Asker menighet og sogn omfatter Asker sentrum og Skaugum. For kronprinsfamilien på Skaugum blir kirkebesøkene ofte lagt til kirken her. 
Bygget har 600 plasser.

Sokneprest i Asker fra 2014 til 2019, var Tor Øystein Vaaland. Sokneprest siden 2019 er Karoline Astrup. 

## Kirkebyggets historie
Gamle Asker kirke fra 1100-tallet var bygget med tykke steinvegger og brant ned i 1878. Det ble besluttet å rive ruinene, men mye av inventaret ble reddet ved brannen, blant annet altertavlen fra 1724 og døpefonten fra 1715. Altertavlen fremstiller nattverden og er malt av *Lars Sivertsen* i 1724. 

En ny langkirke bygd i teglstein i nygotikk, sto ferdig på samme plass året etter, i 1879. Arkitekt var Jacob Wilhelm Nordan. Siden er det gjort flere forandringer blant annet for å tilpasse den nygotiske stilen til det gamle barokkinventaret. Med bidrag fra Tilla og Otto Valstad ble interiøret forandret og gjenåpnet i 1930. 

Fil:Asker kirke, Akershus - Riksantikvaren-T047 01 0184.jpg|Asker kirke, Akershus, ca. 1900-1910.  
File:Asker kirkegård, Asker, Norway - 2014-07-12 - jpfagerback - 6096.jpg|Kirkegården mot kapellet
Fil:Asker krematorium, Asker, Norway - 2014-07-12 - jpfagerback 6111.jpg|Asker krematorium ligger like ved kirken.

## Interiør
Treskjæreren Lars Sivertsen står for mye av interiøret. Prekestolen er fra 1716. Døpefonten fra 1705 har en arkantusskål båret av en engel. Hans altertavle «Nattverden» fra 1724 ble rekonstruert på Norsk Folkemuseum etter brannen i 1878.

Kirken har flere glassmalerier: Fra 1955 «Betlehem» av Frøydis Haavardsholm, fra 1956 fire motiv med evangelistene av Borgar Hauglid, og fra 1991 «Enken i Sarepta» og «Frelst gjennom vannet» av Veslemøy Nystedt Stoltenberg

## Kirkegården og minnestøtter

Foran kirken står en statue av kronprinsesse Märtha laget av Dyre Vaa i 1957.

**Minnestøtten over falne fra Asker** ved Asker kirke er en minnestøtte som til minne om 34 unge fra Asker som ga sitt liv for et fritt Norge under andre verdenskrig. Flere år har det vært minnemarkering ved støtten på frigjøringsdagen 8. mai. Det er også taler, sang og bekransning ved minnestøtten 17. mai.

## Referanser


## Litteratur
* Mille, Stein; *Asker kirke, Asker kommune i Akershus. Bevaring av kirkens barokke inventar*. – NIKU Oppdragsmelding 100: 2000 16 s.
* 
* 
* 

## Eksterne lenker
* Asker menighets nettsted på kirken.no
* «Asker kirke» på kirken.no
* 
* 
* «Asker kirke» på norgeskirker.no
* «Asker kirke» på kirkekonsulenten.no
Hele historien (TV2)

***Hele historien*** er en norsk portrettserie som gikk på TV 2 Zebra og TV 2 fra 2005 til 2007. Serien portretterte kjente norsk personlighet innen kultur, sport og finans.

## Kjendiser som blir portrettert

## Referanser
Skifte

**Skifte** er et av de eldste juridiske begrepene vi har, og betyr kort og godt «deling» – det være seg deling av et konkursbo mellom boets kreditorer, deling av et felleseie mellom to ektefeller som skilles, arvingenes deling av et dødsbo, osv. For deling av jord, se jordskifte.

Sentrale lover for skifte; skifteloven, arveloven, ekteskapsloven, arveavgiftsloven, panteloven osv.

Skifteretten er en domstol som nå er avskaffet (på lik linje med byrett og herredsrett) og erstattet av Tingretten.

## Eksterne lenker

* Om dødsfall og arv, fra domstol.no 
* Lov om skifte, fra Lovdata
Dexter Gordon

**Dexter Keith Gordon** (født 27. februar 1923 i Los Angeles, død 25. april 1990 i Philadelphia) var en amerikansk jazzmusiker (saksofon), kjent som en av verdens ledende.

Som ung medvirket han på innspillinger med Lionel Hamptons band i New York City (1940–43), før han tilbake i hjembyen spilte et par år under Lee Young, Jesse Price og Louis Armstrong.  Tilbake i Harlem spilte den Lester Young-inspirerte Gordon under Fletcher Henderson, Billy Eckstine, Allen Eager (1944) og noe senere med Todd Dameron (1949). 
Med Wardell Gray utkom *The Chase* (1947). Han medvirket på en rekke bebop-innspillinger, spilte på Spotlite Club, samt ledet egen trio ved Three Dueces.  

Etter en Europa-turne der han ga ut *Our man in [[Paris]]* (1962) med Bud Powell, Pierre Michelot og Kenny Clarke, bosatte han seg i København (1962–1977).  Der gjorde han en rekke innspillinger fra Jazzhus Montmartre, blant annet med sin **Dexter Gordon Quartet** med Tete Montoliu piano, Niels-Henning Ørsted Pedersen/Benny Nielsen bass og Alex Riel/Rune Carlsson trommer.

Han hadde konserter på Metropol Jazz Club i Oslo (1962 og 1963) og Hotell Neptun i Bergen der han spilte med Eivin Sannes trio.  Gordon komponerte siden *King Neptun* til Sannes, samt ga ut *King Neptun* (1964).  Han var ved fem Moldejazz (1963-65, 71-72) blant annet i duett med Ivar Medaas og låten «Kjerringa med staven» (1964).  Han har også bidratt til Kongsberg Jazzfestival.

På utgivelser med Dexter Gordon Quintet (1967) fant man svenske Rolf Ericson trompet, Lars Sjösten piano, Sture Nordin bass og Per Hultén trommer. Året etter spilte han i den svenske helaftensfilmen *Jag elskar, du elskar* (1968). Med norske Karin Krog utkom *Some other spring* (1970), der forøvrig Kenny Drew piano, Niels-Henning Ørsted Pedersen bass og Espen Rud trommer medvirket. I 1981 spilt han på Club 7 i Oslo. Samme kveld las han og flere dikt. Senere samme tiår opptrådte han på Sandvika kino, Bærum, blant annet sammen med saksofonisten Johnny Griffin, hentet hit av konsertarrangør Miloud Guiderk.

Dexter Gordon mottok flere utmerkelser (to ganger «Årets artist» av Down Beat) og ble Oscar-nominert for sin rolle i filmen *Round midnight* (1986).  I København åpnet Jazzhus Dexter (1991).

I den senere tid finner vi «The Dexter Gordon Project» med Harald Gundhus, Eivin Sannes, Stig Hvalryg og Sverre Gjørvad.

## Referanser


## Eksterne lenker
* 
* 
* 
* 
* diskografi
Heggedal kirke

**Heggedal kirke** er en langkirke fra 1931 i Heggedal i Asker kommune. Den tilhører Asker prosti.

Kapellet ble innviet palmesøndag 12. april 1931. Snekkerne kom fra Heggedal Trevarefabrikk og tømmer kom fra Telemark og Skjellestad. På grunn av dugnader og gaver var byggesummen lav, bare 40 000 kroner. 
Kirken ble malt hvit i 1950 etter å ha vært brun/tjærefarget.

Kirken er i perioden 2018-19 oppgradert og utstyrt med ny trapp og rampe for tilrettelagt fremkommelighet, nytt tak, ny maling utvendig, nytt lydanlegg/lys og nytt orgel. 

## Kirkens orgel
Dagens orgel er bygget av Lyngø & Rensch i 2019 og har 16 stemmer. Innvielse for det nye orgelet fant sted 25. august 2019. Orgelet erstatter et gammelt orgel fra 1957 etter flere år med arbeid for et nytt orgel. I forbindelse med det nye orgelet har det vært flere konserter og arrangementer i kirken.

## Ungdomsarbeid - Team Heggedal
I Heggedal kirke er det en ungdomsgruppe på rundt 30 ungdommer i menighetens ungdomsarbeid kalt «Team Heggedal». Alle i Team Heggedal har gjennomført et minilederkurs etter endt konfirmanttid. Team Heggedal medvirker som hjelpeledere i gruppesamtaler, kor, band, dans, drama, solist, foto, media og lignende. Team Heggedal er medlem i KFUK-KFUM Asker og Bærum krets og deltar årlig på flere av deres arrangementer.

Hvert år setter Team Heggedal sammen med årets konfirmanter opp en forestilling som holdes i kirken. Forestillingen planlegges og gjennomføres i stor grad av ungdommen selv.

## Heggetun menighetshus
Menighetshuset «Heggetun» ligger rett bak/nord for kirken. «Gamle Heggetun» skulle renoveres i 2010, men det viste seg å være i så dårlig stand at de ble nødt til å rive hele bygget og bygge nytt. Dagens Heggetun stod ferdig sommeren 2010. Heggetun har kontor- og møtelokaler.

## Referanser


## Litteratur
* 
* 

## Eksterne lenker
* Heggedal menighet på kirken.no
* «Heggedal kirke» på kirken.no
* 
* 
* Team Heggedal – Ungdomsarbeidet i menigheten
Phoenix Suns

**Phoenix Suns** er et amerikansk basketball-lag som spiller i ligaen NBA. Laget holder til i Phoenix i Arizona, og spiller hjemmekampene i US Airways Center.

## Hall of Fame
De følgende fem personene har hatt tilknytning til klubben, og er innvalgt i Naismith Memorial Basketball Hall of Fame:
*Charles Barkley
*Gail C. Goodrich
*Cornelius L. «Connie» Hawkins
*Dennis Johnson
*Gus Johnson

## Eksterne lenker
*
Argentinsk tegnspråk

**Argentinsk tegnspråk** er tegnspråket som benyttes blant døve i Argentina. Et manuelt alfabet for spansk har blitt utviklet, og det finnes tv-sendinger og videoer for døve. Tegnspråk er ofte bannlyst i klasserommene på grunn av at man tror at å la barn bruke tegnspråk vil hemme deres kommunkasjonsevner med hørende.

## Eksterne lenker
* Ethnologue om argentinsk tegnspråk
* LSA
Voss stasjon

**Voss stasjon** er en jernbanestasjon i Voss kommune i Vestland. Den ligger på Bergensbanen, og var endestasjon da Vossebanen åpnet i 1883. Da Bergensbanen til Oslo ble åpnet av Kong Haakon VII i 1909 fant den offisielle markeringen sted ved denne stasjonen. Stasjonen ligger i Voss sentrum, på nordøstre kant av Vangsvatnet på en høyde av 56,5 meter over havet.

Voss' første stasjonsbygning ble flyttet til Dale stasjon i 1908 og tatt i bruk som stasjonsbygning der. Voss' andre og nåværende stasjonsbygning stod da ferdig til bruk. 

I damptiden og frem til hele Bergensbanen var ferdig elektrifisert var Voss også lokomotivstasjon. Svingskiven og ringstallen ligger øst for personstasjonen. Ringstallen brukes i dag som verksted for vedlikehold av Bane NORs snøryddingsmaskiner.

Voss var tidligere forgreningsstasjon for Hardangerbana som gikk til Granvin stasjon ved Hardangerfjorden. Passasjertrafikken på denne banen ble innstilt i 1985 og banen nedlagt i 1989. Strekningen Voss - Palmafoss vognlastterminal ble beholdt som sidespor. De fleste lokaltogene vest på Bergensbanen som går lengre enn Bergen-Arna har sitt endestopp ved Voss, men noen lokaltog går videre til Myrdal. 

Voss hadde mye skifting med godstog, dette opphørte etter innstillingen av Gt. 5531/5532 Hønefoss-Voss-Hønefoss i 1984 samt nedleggelsen av vognlastterminalen på Palmafoss.

I 2019 ble Voss Gondol etablert med nederste stasjon ved hovedplattformen på Voss stasjon. Dette muliggjorde direkte omstigning mellom tog og gondolbane.

## Referanser


## Litteratur
* 
* 
* 

## Eksterne lenker
Randi Matland

**Randi Matland** (født 10. mai 1964) er norsk avistegner og illustratør. 

Matland har illustrasjonsutdannelse fra Visuell kommunikasjon ved Statens håndverks- og kunstindustriskole i Oslo. Hun jobbet i mange år i *[[Vårt Land]]*, før hun gikk over til fast jobb i *[[VG]]*.  Hun tegner blant annet fast til samlivsspalten til Kristin Spitznogel. I de siste somrene har hun også tegnet politisk kommentar i *VG*.

Matland kommer fra Karmøy i Rogaland, men har vært bosatt i Oslo siden 1987. 

## Eksterne lenker
* Hjemmeside for Randi Matland
Sacramento Kings

**Sacramento Kings** er et amerikansk basketball-lag som spiller i ligaen NBA. Laget holder til i Sacramento i California, og spiller hjemmekampene i Sleep Train Arena.

## Hall of Fame
De følgende tolv personene har hatt tilknytning til klubben, og er innvalgt i Naismith Memorial Basketball Hall of Fame:
*Nathaniel «Nate» Archibald
*Alfred N. «Al» Cervi
*Robert J. «Bob» Cousy
*Robert E. «Bob» Davies
*Lester «Les» Harrison
*Clyde E. Lovellette
*Jerry R. Lucas
*Arnold D. «Arnie» Risen
*Oscar P. Robertson
*Maurice Stokes
*John K. «Jack» Twyman
*Robert F. «Bobby» Wanzer

## Eksterne lenker
*
Stig Nilsson

**Stig Westeraas Nilsson** (født 1952) er en norsk forfatter, dramatiker, låtskriver, artist, video- og podcastprodusent, tidligere forlagsredaktør i Kolofon Forlag AS og tidligere høgskolelærer i journalistikk, journalist i dagsaviser og programleder i NRK radio og fjernsyn.

Nilsson har skrevet om lag 400 sanger og sangtekster til egne plateproduksjoner og for andre artister, deriblant Sissel Kyrkjebø,  Jørn Hoel, Frode Alnæs,Lynni Treekrem, Hanne Krogh, Arja Saijonmaa, Tor Endresen og Karoline Krüger. Om lag 150 av Nilssons sanger og sangtekster er innspilt og utgitt på plate.

Som dramatiker har Nilsson levert manus til blant andre Det norske Teatret,, Operaen i Kristiansund, Nord-Trøndelag Teater og friteatre. Mest kjent er librettoen til *[[Lady Arbuthnott - Frua på Elverhøi]]*. 19 skuespill og musikaler signert Stig Nilsson er registrert i Dramatikerforbundets Manusbanken.

Stig Nilsson har utgitt fem egne LP-plater og album. Debutplaten *[[Æ e fra Ballsund, æ]]* ble belønnet med Prøysenprisen. Han har også utgitt flere digitale singler og album på strømmetjenester, blant annet på Spotify, og forfattet tolv bøker.  

Stig Nilsson er medeier og produsent i plateselskapet og musikkforlaget Fabeltjenester AS. Han har også opptrådt i musikk-trioen Arve & dæm.

## Diskografi

;Album
**[[Æ e fra Ballsund, æ]]* (album, 1976)
**[[Brunost og sirop og brø]]* (album, 1977)
**[[Stakkars lille mann]]* (album,1983)
**[[Kjærligheten er blå]]* , med Nord-Trøndelag Teater & Asgeir Skrove (album, 2007)
**Løvetanndans* (album, 2020)

;Singler (Solo)
*«Mainn med ljån» (singel, 2018)
*«Da æ ælska» (singel, 2018)
*«Kjære du» (singel, 2018)
*«Acta est fabula (Skuespællet e slutt)» (singel, 2019)
*«Når den du ælske dør» (singel, 2020)
*«Gud, ikkje fræls amrikanern» (singel, 2020)
*«Øl på mårrakvistn» (singel, 2020) 
*«Tru på æventyr» (singel, 2021) 
*«Solgull» (singel, 2021)
*«Eit steg tebake» (singel, 2021)
**Singler (Med Dead Men Talking)**

* Simple Song (singel, 2023)
* You've Got It Wrong (singel, 2023)
* Pity (singel, 2023)
* Better Than Nothing At All (singel, 2023)
* Old Mans Heart (singel, 2023)
* Trouble (singel, 2023)
* Too Lonesome For One (singel, 2023)
* I'll Carry You (singel, 2023)

## Bibliografi
* 1977 – *Viser frå havgapet*, Noregs Boklag
* 1978 – *Blåklokkeklang*. Noregs Boklag
* *1980 – Baksida fram* , Noregs Boklag
*1991 – *Fanget i Mareberget*, Valdisholm Forlag
*2003 – *Avis frå A til Å*, Samlaget
*2006 – *Prots trollmann med kor*, Enter Forlag (biografi
*2009 – *Frode Alnæs, mannen som er en gitar*, Schibsted forlag (biografi)
*2010 – *Sissel - en sangfugl fløy inn fra vest*, Schibsted (biografi)
*2010 – *Belle 'kje å hæl mæ*, kristiansundsordbok utgitt på Undine forlag
*2021 - *Jarlen av Hankø, en biografi om en Askeladd*, Kolofon Forlag (biografi)https://bokhandel.kolofon.no/b/jarlen-av-hanko

## Priser og utmerkelser

* 1976 – Prøysenprisen for debut-LP
* 1993 – NOPA-prisen Årets verk for sin debut som dramatiker
* 2010 – Møre og Romsdal fylkes kulturpris
* 2010 – Nordeas Kulturpris

## Referanser


## Eksterne lenker
*
Asker prestegjeld

**Asker prestegjeld** var et prestegjeld tilhørende gamle Asker prosti i Oslo bispedømme i Den norske kirke, og dekket opprinnelig Askerbygda. Hovedkirken var Gamle Asker kirke, og etter at denne ble ødelagt i brann i 1878, Asker kirke.

Asker prestegjeld og dets sogn er nå en del av Asker kirkelige fellesråd, som er underlagt Asker prosti.

## Historikk
*Aska sókn* (norrønt) har sin opprinnelse fra kristningen av landet, Gamle Asker kirke, *Aska Mariœ, Fabiani & Sebastiani kirkja*, var en steinkirke fra 1100-tallet, som avløste en eldre trekirke. Asker ble i høymiddelalderen omtalt som *Skógeimsherað*, og utgjorde en del av *Asker [[Skibrede#Borgarsysla|skipreiða]]* i Oslosýsla. Middelalderkirken er omtalt i Biskop Eysteins jordebok fra 1397 som *Aska kirkja*.

I middelalderen omtales to kirker i Asker prestegjeld:
* Asker
* Blakstad

### Prestegjeldet

Senest rundt reformasjonen ble Asker hovedkirke, med Tanum og Haslum (Vestre og Østre Bærum sogn) tillagt som annekskirker, mens Blakstad antas nedlagt før reformasjonen.

I Povel Huitfeldts Stiftsbok fra 1574-77 omtales følgende kirker i *Askee Sogenn*:
* Aske Kiercke
* Thønum Annex
* Haslim Annex

Det er oppført i Skattematrikkelen 1647 som *Asche soegen* i Aggers fougderie.

### Nyere tid

Asker prestegjeld dannet grunnlaget for Asker formannskapsdistrikt opprettet i 1837.

Etter kgl.res. av 4. september 1893, ble det vidløftige Asker prestegjeld delt i tre ved at Vestre og Østre Bærum ble skilt ut som egne prestegjeld, gjeldende fra 1. januar 1894.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Menigheter
Prestegjeldet hadde ved sin avvikling følgende menigheter:
* Asker
* Vardåsen

## Referanser


## Eksterne lenker
* Asker prestegjeld på lokalhistoriewiki.no
* Prestegjeld og sogn i Akershus
Jødejemenittisk arabisk

**Jødejemenittisk arabisk** er formen for jødearabisk som snakkes av jemenittiske jøder. Språket tales av rundt 51&nbsp;000&nbsp;mennesker, hvorav 50&nbsp;000&nbsp;nå bor i Israel, og kun 1000 i Jemen. Språket skiller seg ganske mye fra det ikke-jødiske arabiske språket som ellers blir talt i Jemen. Språket kan deles opp i dialektene *san'a*, *aden*, *be:da* og *habban*. Språket blir, som de fleste andre jødiske språk, skrevet med det hebraiske alfabetet.

## Se også
*Jødiske språk

## Referanser
Southwest Division

**Southwest Division** er en av tre divisjoner i Western Conference. De to andre divisjonene er Northwest Division og Pacific Division.  I hver av disse divisjonene er det 5 lag. I hvilken divisjon man er i avhenger av hvor laget holder til geografisk.

Southwest Division består for øyeblikket av følgene lag:

*Dallas Mavericks
*Houston Rockets
*Memphis Grizzlies
*New Orleans Hornets
*San Antonio Spurs

## Vinnere

Vinnere av Southwest Division:

*2005: San Antonio Spurs
*2006: San Antonio Spurs
*2007: Dallas Mavericks
*2008: New Orleans Hornets
*2009: San Antonio Spurs

### Flest divisjonstitler

* 3: San Antonio Spurs
* 1: Dallas Mavericks
* 1: New Orleans Hornets
Northwest Division

**Northwest Division** er en av tre divisjoner i Western Conference. De to andre divisjonene er Southwest Division og Pacific Division.  I hver av disse divisjonene er det 5 lag. I hvilken divisjon man er i avhenger av hvor laget holder til geografisk.

Northwest Division består for øyeblikket av følgene lag:

*Denver Nuggets
*Minnesota Timberwolves
*Portland Trail Blazers
*Oklahoma City Thunder
*Utah Jazz

## Vinnere
Vinnere av Northwest Division:
*2005: Seattle SuperSonics
*2006: Denver Nuggets
*2007: Utah Jazz
*2008: Utah Jazz
*2009: Denver Nuggets

### Flest divisjonstitler
* 2: Utah Jazz
* 2: Denver Nuggets
* 1: Seattle SuperSonics
Bright Star

**Bright Star** er en serie årlige øvelser for å teste utplassering av amerikanske styrker for å forsterke Egypt.  Øvelsene har blitt avholdt hvert annet år siden 1980.  Bakgrunnen er Camp David-avtalen i 1979, som normaliserte forbindelsene mellom Egypt og Israel.  Øvelsene har økt i omfang for hver gang de har blitt holdt.  I 2000 omfattet den 70&nbsp;000 soldater fra 11 nasjoner.

Utplasseringene av amerikanske styrker skal vise USAs evne til å forsterke sine allierte i Midtøsten i tilfelle krise.  Selve deployeringen foregår ofte rundt flybasen Cairo West og Mubarak Military City.  Alle våpengrener er involvert.

Etter Gulfkrigen i 1991 økte øvelsene spesielt i omfang.  I 2003 ble øvelsen avlyst på grunn av at det amerikanske engasjementet i Irak og Afghanistan ikke ga rom for å bruke ressurser på øvelsen.

## Referanser


## Eksterne lenker
*
Branko Đurić

**Branko Đurić** (født 28. mai 1962) er en skuespiller og regissør fra Bosnia-Hercegovina. Hans far var serbisk og hans mor var bosnjak. Hans første suksess kom med TV-serien *Top Lista Nadrealista* på 1980-tallet. 

Noen av hans mest kjent filmer inkludere:

* Time of the Gypsies (1988) (*Dom za vešanje*) 
* Kuduz (1989) 
* The Fall of Rock and Roll (1989) (*Kako je propao rokenrol*) 
* An Additional Soul (1991) (*Ovo malo duse*) 
* No Man's Land (2001) (*Ničija zemlja*) 
* Sour-cream and Jam (2003) (*Kajmak i marmelada*) 
* A Small World (2003) (*Mali svet*) 
* Bal-Can-Can (2005) 

Han hadde også stor suksess med TV-seriene *Naša mala klinika* og *Pet minuta slave* i Kroatia.

## Eksterne lenker
*
Det summer rundt Maggie

***Det summer rundt Maggie*** var en amerikansk animasjonsserie som ble vist på Disney Channel. Den handler om en flue som heter Maggie Pesky. Hun bor i den fiktive byen «Stickyfeet» sammen med familien sin. Hun har en bestevenn som heter Rayna Cartflight. Maggie og Rayna finner alltid på mye rart.

## Handling
«The Buzz on Maggie» følger Maggie Pesky (spilt av Jessica DiCicco) en  13 år gammel flue og familien hennes: foreldrene Chauncey og Frieda, samt brødrene Aldrin, Pupert, og søsteren Bella. Familien holder til i en gammel melkekartong i et flue-metropol kalt Stickyfeet, som ligger på en søppelfylling. Maggie har en veldig ambisiøs og eventyrlysten personlighet, og ønsker å bli en berømt rockestjerne.

Maggies tilnærming til livet fører ofte til uventede konsekvenser som setter henne selv i fare, ettersom hun ofte følger hennes egne impulser - selv om dette strider mot reglene eller foreldrenes ønsker. Maggie går på en ungdomsskole kalt Buzzdale Academy sammen med bestevenninnen Rayna Cartflight. 
Skolens ansatte inkluderer blant annet den sleipe rektor Peststrip (spilt av Jeff Bennett) den pompøse Mr. Bugspit og barske Mrs. Wingston. TV-serien inneholder en rekke referanser til pop-kultur og vanlige temaer - for eksempel søsken-rivalisering og gruppepress, men fra en flues synspunkt. 

## Rollefigurer
* Jessica DiCicco som Maggie
* David Kaufman som Aldrin
* Thom Adcox-Hernandez som Pupert.
* Susan Tolsky som Mrs. Pesky.
* Cree Summer som Rayna
* Brian Doyle-Murray som Mr. Pesky
* Tara Strong som Dawn
* Jeff Bennett som rektor Pestrip
* Jess Harnell som Eugene.
* Candi Milo som Chip.
* Curtis Armstrong som Bugspit.
* Laraine Newman som Lacey Ladybug
* Jon Polito som New Aldrin.
* Paul Rodriguez som Julios far.

## Eksterne lenker
*
Gasherbrum II

**Gasherbrum II** (også kjent som **K4**), 8034&nbsp;moh., er verdens trettende høyeste fjell, og det femte høyeste i Pakistan. Det er den tredje høyeste toppen i Gasherbrum-massivet i Karakorum-kjeden i Himalaya.

Gasherbrum II blir ansett å være en av de letteste toppene over 8 000 meter å bestige, men tar likevel rundt 50 dager og er kjent for å tære på psyken til de som prøver å bestige fjellet på grunn av mye venting. Fjellet ble først besteget 8. juli 1956 av en østerriksk ekspedisjon, og fikk sin første vinterbestigning i februar 2011.

Fjellet ligger mellom Gilgit-Baltistan, Pakistan og Xinjiang Kina og er bare mulig klatre fra Kina eller Pakistan ettersom fjellet er delt mellom de to landene.

## Nordmenn på toppen
1994: Eirik Tryti, Bjørn Arne Evensen og Simen Mørdre besteg toppen 1. august 1994.
2005: Jørgen Aamot. Han og svenske Fredrik Ericsson  ble de første som sto på ski ned Gasherbrum II.

2022: Kristin Harila besteg toppen den 8. august 2022. 

## Se også
* Liste over verdens høyeste fjell

## Referanser


## Eksterne lenker
* Gasherbrum II på Peakware 
* Gasherbrum II: A Journey to 26,360 Feet in the Karakoram
Lady Arbuthnott – frua på Elverhøy

***Lady Arbuthnott &ndash; frua på Elverhøy*** er et norsk musikkspill av Stig Nilsson (libretto) og Lars Ramsøy-Halle (musikk) som fremføres under den årlige Sunndal Kulturfestival. En del av musikken er arrangert av Nissa Nyberget. I juni 2020 fremføres verket for 25. året på rad.

Oppsetningen har både profesjonelle utøvere og amatører. Mer enn hundre aktører er involvert i de ti årlige forestillingene. I 2014 er Pål Øverland kunstnerisk leder, JazzåTeatret Produksjon AS produsent og Ane Wennevold produksjonsleder.

Marit Synnøve Berg spilte hovedrollen som Barbara Arbuthnott i ti år fra 2001 til 2010. Fra 2011 til 2019 har ladyen vært spilt av Yngvild Støen Grotmol.

I 2005 ble musikken fra spillet gitt ut på CD-plate med Trond Hustad som orkesterleder.

## Eksterne lenker

*